মমতাজ-মিজানের ‘চলো গান তুলি বৈশাখী’ | binodonbarta24
বাংলাদেশের অন্যতম ডিজিটাল সেবাদাতা প্রতিষ্ঠান বাংলালিংক পহেলা বৈশাখ উপলক্ষে প্রকাশ করেছে ‘চলো গান তুলি বৈশাখী’ শিরোনামের একটি গান। গানটিতে কণ্ঠ দিয়েছেন কিংবদন্তী ফোক তারকা মমতাজ। সাথে আরও কণ্ঠ দিয়েছেন জনপ্রিয় রক তারকা মিজান। গানটির সুর ও সঙ্গীত পরিচালনা করেছে দেশের অন্যতম জনপ্রিয় সুরকার ফুয়াদ আল মুক্তাদীর।
পহেলা বৈশাখ উদযাপনে বয়স, ধর্ম, জাতি ও ভৌগলিক অবস্থা নির্বিশেষে বাংলাদেশিদের ঐক্যকে তুলে ধরা হয়েছে এই গানে। বাংলাদেশে ফোক ও রক সঙ্গীতের মিশ্রণের ফিউশনধর্মী গানের আয়োজন বাংলাদেশে এই প্রথম। গানটির মিউজিক ভিডিও পহেলা বৈশাখে বাংলালিংক-এর অফিসিয়াল ফেসবুক পেজ ও ইউটিউব চ্যানেলে দেখা যাবে। মিউজিক ভিডিওটিতে অভিনয় করেছে এ সময়ের সামাজিক যোগাযোগমাধ্যমের জনপ্রিয় অভিনয় শিল্পী প্রেরণা ও প্রতীক্ষা।
বাংলালিংক-এর ব্র্যান্ডস অ্যান্ড কম্যুনিকেশনসের ডিরেক্টর কাজী উরফি আহমেদ বলেন, সংগীতপ্রেমীদের পহেলা বৈশাখ উদযাপনে নতুন মাত্রা যোগ করতে আমরা বিশেষ এই মিউজিক ভিডিওটি প্রকাশ করতে যাচ্ছি। গ্রাহকদের উন্নত মানের সেবা দেওয়ার পাশাপাশি বাংলালিংক দেশের সংস্কৃতি বিকাশে সবসময়ই উল্লেখযোগ্য ভূমিকা পালন করে আসছে। আমরা আশা করি, জনপ্রিয় শিল্পী মমতাজ ও মিজানের ভিন্নধর্মী এই পরিবেশনা সবাই উপভোগ করবেন।
Previous : ‘নেশাগ্রস্ত’ হয়ে লুটিয়ে পড়লেন নেহা কক্কর ও লিলি সিং
Next : হাসপাতালে ভর্তি সুবীর নন্দী